หลานม่า” กับก้าวสำคัญในประวัติศาสตร์วงการภาพยนตร์ไทย

#LANMAH #หลานม่า
#หลานม่าลุ้นชิงออสการ์
#GDH
แม้ว่าภาพยนตร์ ‘หลานม่า’ จาก GDH จะไม่ได้ผ่านเข้าสู่การเสนอชื่อเข้าชิงรางวัลออสการ์ แต่การที่ภาพยนตร์เรื่องนี้สามารถเข้าถึงรอบ 15 เรื่องสุดท้าย (Shortlist) สาขาภาพยนตร์นานาชาติยอดเยี่ยม ถือเป็นก้าวสำคัญในประวัติศาสตร์วงการภาพยนตร์ไทย เพราะนี่คือภาพยนตร์ไทยเรื่องแรกที่มาถึงจุดนี้ และนี่คือความภาคภูมิใจที่ยิ่งใหญ่สำหรับคนไทยทุกคนสิ่งที่เราภูมิใจที่สุดคือการที่ หลานม่า สามารถสร้างแรงบันดาลใจและสร้างความประทับใจให้กับผู้ชมทั่วโลก ไม่ใช่แค่ในประเทศไทยหรือในเอเชียเท่านั้น แต่ยังสามารถข้ามขอบเขตและกำแพงด้านวัฒนธรรมและภาษาไปทัชใจคนดูได้ทั่วโลก ภาพยนตร์เรื่องนี้เปรียบเสมือน ‘จดหมายรักถึงครอบครัว’ ที่มีความเป็นสากลทุกคนสัมผัสและเข้าถึงได้ เป็นเครื่องพิสูจน์ว่าภาพยนตร์คือภาษาสากลที่สามารถทำให้คนต่างภาษาต่างวัฒนธรรมเข้าใจและเชื่อมโยงเรื่องราวในหนังได้ขอขอบคุณแฟน ๆ ชาวไทยที่คอยสนับสนุนพวกเราอย่างต่อเนื่องและเชื่อมั่นในตัวพวกเราเสมอมา ขอแสดงความยินดีกับภาพยนตร์ทั้ง 5 เรื่องที่ได้เข้าชิง และขอขอบคุณ กระทรวงวัฒนธรรม, กรมส่งเสริมวัฒนธรรม, คณะกรรมการยุทธศาสตร์ซอฟต์พาวเวอร์แห่งชาติ (THACCA), สมาพันธ์สมาคมภาพยนตร์แห่งชาติ และสำนักงานส่งเสริมเศรษฐกิจสร้างสรรค์ (CEA) ที่เป็นส่วนสำคัญในการร่วมผลักดันและส่งเสริมภาพยนตร์ไทยให้ได้ไปสู่เวทีระดับโลก
จินา โอสถศิลป์ ประธานเจ้าหน้าที่บริหาร บริษัท จีดีเอช ห้าห้าเก้า จำกัด กล่าวว่า "ถือเป็นเกียรติอย่างยิ่งที่ภาพยนตร์จากประเทศไทยได้รับการยอมรับบนเวทีระดับโลกอันทรงเกียรตินี้   เราขอขอบคุณจากใจสำหรับการสนับสนุนอย่างต่อเนื่องจากทุกคนที่ร่วมเดินทางกับเรามา การที่หนังได้รับเป็นที่รู้จักในเวทีโลกถือเป็นการเฉลิมฉลองและแสดงความขอบคุณต่อความทุ่มเทของทุกคนที่ทำให้หนังเรื่องนี้เกิดขึ้นจริงได้  เป็นความภาคภูมิใจของพวกเราทุกคน  ไม่เพียงแค่ชาว GDH เท่านั้น แต่ยังรวมถึงคนไทยทั้งประเทศ และผู้ที่เกี่ยวข้องในอุตสาหกรรมภาพยนตร์ไทย  GDH ขอขอบคุณนักแสดง ทีมงานทุกท่านที่มีส่วนเกี่ยวข้อง และผู้ชมที่ให้การตอบรับอย่างอบอุ่นเสมอมา ความสำเร็จนี้สะท้อนถึงความมุ่งมั่น ความคิดสร้างสรรค์ และแพชชันที่ยังคงขับเคลื่อนอุตสาหกรรมภาพยนตร์ไทยให้ก้าวไปข้างหน้า ขอบคุณมากค่ะ" 
 
พัฒน์ บุญนิธิพัฒน์ ผู้กำกับภาพยนตร์  กล่าวเสริมว่า             "ขอบคุณทุกแรงเชียร์และแรงสนับสนุนจากผู้ชมทั้งในประเทศไทยและทั่วโลก พวกเราซาบซึ้งและขอบคุณจากใจจริง ๆ ครับ และขอบคุณนักแสดง ทีมงาน และเบื้องหลังทุกคน นี่คืองานที่สำเร็จได้ด้วยความร่วมมือและความทุ่มเทของทุกคนครับ“
GDH จะยังคงมุ่งมั่นที่จะผลักดันภาพยนตร์ไทยให้เป็นที่รู้จักบนเวทีระดับโลก พร้อมสร้างแรงบันดาลใจให้คนทำหนังรุ่นต่อไปให้ กล้าคิด กล้าฝัน และกล้าทำต่อไป
สำหรับเส้นทางสู่ออสการ์ในครั้งนี้ สิ่งสำคัญที่สุดคือพวกเราทุกคนทำเต็มที่ที่สุดแล้ว และผลตอบรับที่เราได้รับพิสูจน์ว่าผู้ชมที่ได้ดูภาพยนตร์เรื่องนี้ต่างหลงรักมันอย่างแท้จริง โดยภาพยนตร์ หลานม่า ได้รับคะแนนสูงสุดเป็นอันดับที่ 3 ของปี 2024 บนแพลตฟอร์ม Letterboxd และได้รับการยกย่องว่าเป็นหนึ่งในภาพยนตร์ที่ดีที่สุดของปี 2024 จาก Collider
#LANMAH #หลานม่า #หลานม่าลุ้นชิงออสการ์ #GDH